European Processor Initiative
L’iniciativa per un processor europèu, coneguda jol nom anglés de European Processor Initiative (EPI) es un projècte que l’objectiu es de crear en Euròpa una novèla familha de microprocessors de la bassa consomacion electrica, tant per l'informatica intensiva coma per l'informatica embarcada. Es finançada per l’Union europèa dins l’encastre del programa Horizon 2020   e executada per un consòrci de 27 organizacions. Lo processor serà comercializat per la societat SiPearl.

La primièra version del processor utiliza de tecnologias d'ARM, de RISC-V e la resulta de recèrcs dins l'encastre d'EPI.

Consòrci 
Lo consòrci menat per Bull es format de 30 organizacions de 10 estats europèus:

 en Alemanha, BMW, Elektrobit, Extoll, Fraunhofer, Infineon, lo centre de recèrca de Juelich, l’Institut tecnic de Karlsruhe e Kernkonzept
 en Catalonha, lo Barcelona Supercomputing Centre e Semidynamics
 en Croàcia, l’Universitat de Zagrèb
 en França, Bull, lo CEA, lo GENCI, Kalray, Menta, ProvenRun e SiPearl
 en Grècia, Ίδρυμα Τεχνολογίας και Έρευνας (FORTH)
 en Itàlia, las Universitats de Bolonha e de Pisa, lo CINECA, E4, Leonardo e STMicroelectronics
 als Païses Basses, Surf
 al Portugal, l’Institut superior tecnic de Lisbona
 en Soïssa, l’Escòla politecnica federala de Zuric
 en Suècia, Chalmers e ZeroPoint Technologies

Referéncias 

Informatica